APSTIPRINĀTS

Iepirkuma komisijas

2018.gada 17.oktobra sēdē

(protokols Nr.AD2018/6 - 1)

Valsts SIA “Autotransporta direkcija”

iepirkuma

**“Noguldījumu pakalpojumu sniegšana”**

nolikums

Rīga, 2018

1. **VISPĀRĪGĀ INFORMĀCIJA PRETENDENTIEM**
   1. Valsts SIA “Autotransporta direkcija” organizētā iepirkuma **“Noguldījumu pakalpojumu sniegšana”** (turpmāk – Iepirkums) identifikācijas numurs: AD 2018/6.
   2. Pasūtītājs:

|  |  |
| --- | --- |
| **Pasūtītāja nosaukums** | Valsts SIA “Autotransporta direkcija” (turpmāk – Direkcija vai Pasūtītājs) |
| **Adrese** | Vaļņu iela 30, Rīga, LV-1050 |
| **Reģistrācijas Nr.** | 40003429317 |
| **Tālruņa Nr.**  **Faksa Nr.** | + 371 67356018  + 371 67686481 |
| **Kontaktpersona** | Juridiskās daļas juriste Rita Grantiņa tālr. 67356128, e-pasts [rita.grantina@atd.lv](mailto:rita.grantina@atd.lv) |
|  |  |
| **Darba laiks** | darba dienās no plkst. 8:30 līdz plkst.17:00 |
|  |  |

* 1. Iepirkuma veic ar Direkcija 2017.gada 29.decembra rīkojumu Nr.2.3/45 “Par iepirkuma komisijas izveidi” izveidota iepirkumu komisija (turpmāk- Komisija).
  2. Iepirkuma priekšmets: Noguldījuma pakalpojuma sniegšana (Nolikuma 2.pielikums). Iepirkuma priekšmets ir 1500 000,00 EUR noguldījumi, kas sadalīts divās vienādās daļās. Katra daļa ir 750 000,00 EUR noguldījumi uz 24 mēnešiem ar iespēju, nepiemērojot soda procentus, pēc 12 mēnešiem izņemt visu vai daļēju pamatsummu un uzkrātos procentus.
  3. Galvenās CPV kods: 66112000-8 (noguldījuma pakalpojumi).
  4. Tā kā abas iepirkuma priekšmeta daļas ir vienādas, pretendents iesniedz piedāvājumu tikai par vienu daļu, jo risku sadales dēļ, lai noguldījumi būtu dažādās kredītiestādēs. Viens pretendents var iegūt tiesības slēgt līgumu tikai par vienu noguldījuma daļu.
  5. Piedāvājums ir jāiesniedz par visu daļu pilnībā.
  6. Iepirkuma rezultātā tiks slēgts pakalpojuma līgums (turpmāk – Iepirkuma līgums) ievērojot Publisko iepirkumu likuma (turpmāk – PIL) 60. un 61.pantā noteikto.
  7. Iepirkuma līguma darbības termiņš: 2 (divi) gadi no Iepirkuma līguma noslēgšanas dienas
  8. **Pakalpojuma vieta:** Latvija
  9. **Piemērojamā iepirkuma metode:** PIL 9.panta kārtībā.
  10. **Piedāvājuma izvēles kritērijs:** Nolikumaprasībāmatbilstošs saimnieciski visizdevīgākais piedāvājums ar kritēriju – **lielākie procentu ieņēmumi**.
  11. **Iepirkuma dokumentācijas pieejamība:** pretendenti ar Iepirkuma dokumentāciju var iepazīties Pasūtītāja tīmekļa vietnē internetā: [www.atd.lv](http://www.atd.lv) sadaļā „iepirkumi”.
  12. **Papildu informācijas sniegšana:** 
      1. Piegādātājs ir tiesīgs prasīt papildu informāciju par Iepirkumu, nosūtot Iepirkuma komisijai adresētu vēstuli pa pastu uz adresi: Valsts SIA “Autotransporta direkcija”, Vaļņu iela 30, Rīga, LV-1050vai faksu: + 371 67686481, vai elektroniski: [atd@atd.lv](mailto:atd@atd.lv). Ārpus Pasūtītāja noteiktā darba laika saņemtajiem jautājumiem, kas nosūtīti pa faksu vai elektroniski, par saņemšanas dienu uzskata nākamo darba dienu.
      2. Ja piegādātājs ir laikus pieprasījis papildu informāciju par Nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
      3. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju Pasūtītāja tīmekļa vietnē internetā: [www.atd.lv](http://www.atd.lv) sadaļā “Iepirkumi”, kurā ir pieejami Iepirkuma dokumenti, norādot arī uzdoto jautājumu. Pasūtītājs ar Iepirkumu saistītās informācijas apmaiņu nodrošina saskaņā ar PIL [38.pant](https://likumi.lv/doc.php?id=287760#p38)ā noteikto.
  13. **Informācijas apmaiņa:** informācijas apmaiņa starp Pasūtītāju un piegādātājiem notiek pa pastu, faksu vai elektroniski.
  14. **Piedāvājuma iesniegšanas termiņš, vieta, laiks un kārtība:**
      1. Pretendents piedāvājumu (turpmāk – Piedāvājums) iesniedz **līdz 2018.gada 31.oktobra plkst.11:00** Valsts SIA “Autotransporta direkcija”, 225.telpā, Vaļņu ielā 30, Rīgā, darba dienās no plkst.8:30 līdz plkst.16:30, nogādājot to personīgi vai nosūtot pa pastu;
      2. pasta sūtījums Pretendentam jānogādā Nolikuma 1.16.1.apakšpunktā norādītajā adresē līdz Nolikuma 1.16.1.apakšpunktā norādītā Piedāvājuma iesniegšanas termiņa beigām. Piedāvājumi, kas tiks saņemti pēc minētā termiņa, netiks pieņemti un tiks izsniegti vai nosūtīti iesniedzējam atpakaļ neatvērtā veidā;
  15. **Piedāvājuma grozīšanas un atsaukšanas noteikumi:**
      1. pirms Piedāvājuma iesniegšanas termiņa beigām Pretendents var grozīt iesniegto Piedāvājumu. Piedāvājuma grozījumi jāiesniedz līdz Piedāvājuma iesniegšanas termiņa beigām, norādot uz aploksnes papildus Nolikuma 1.18.1.apakšpunktā norādītajai informācijai atzīmi – „GROZĪJUMI”;
      2. Piedāvājuma atsaukums jāiesniedz rakstiski iesnieguma formā. Atsaukumam ir bezierunu raksturs, tas izslēdz Pretendenta tālāku dalību Iepirkumā;
      3. pēc Piedāvājuma iesniegšanas termiņa beigām Pretendents iesniegto Piedāvājumu nevar grozīt.
  16. **Piedāvājuma noformēšana:**
      1. Pretendents Piedāvājumu iesniedz aizlīmētā un aizzīmogotā (ja attiecināms) aploksnē, uz kuras norāda šādu informāciju:

|  |
| --- |
| **"Noguldījumu pakalpojumu sniegšana "**  **(identifikācijas numurs AD 2018/5)**  **Pretendenta komercsabiedrības nosaukums un juridiskā adrese**  **tālruņa un faksa numuri, e-pasta adrese**  **Neatvērt līdz 2018. gada 31. oktobra plkst.11.00** |

* + 1. Pretendentam jāiesniedz 1 (viens) Piedāvājuma oriģināls papīra formātā (ar norādi “Oriģināls”) un 1 (viena) Piedāvājuma kopija.
    2. Pretendents Piedāvājumā iekļauj šādus dokumentus:
       1. Pretendenta pieteikums dalībai Iepirkumā, kas sagatavots atbilstoši Nolikuma 1.pielikumā “Pieteikums dalībai Iepirkumā” noteiktajam;
       2. Pretendenta atlases dokumentus, kas sagatavoti atbilstoši Nolikuma 2.daļā “Prasības pretendentiem (atlases prasības) un iesniedzamie dokumenti” noteiktajam,
       3. Pretendenta tehniskais piedāvājums, kas sagatavots atbilstoši Nolikuma 2.pielikumā “Tehniskā specifikācija” noteiktajam;
       4. Pretendenta finanšu piedāvājums, kas sagatavots atbilstoši Nolikuma 3.pielikumā „Finanšu piedāvājums**”** noteiktajam;
       5. Līguma projektu, kas ietver Nolikuma 2.pielikumā „Tehniskā specifikācija” minētās prasības un Publisko iepirkuma likuma 60. un 61.pantā norādītās prasības. Par līguma pārējām sastāvdaļām, kas nav minētas nolikuma 2.pielikumā, puses vienojas, slēdzot iepirkuma līgumu.
    3. Pretendenta Piedāvājumam jābūt cauršūtam tā, lai dokumentus nebūtu iespējams atdalīt, un ievietotam aploksnē, kas noformēta atbilstoši Nolikuma 1.18.apakšpunktānoteiktajām Piedāvājuma noformēšanas prasībām. Piedāvājuma lapām jābūt numurētām. Uz pēdējās lapas aizmugures jānorāda cauršūto lapu skaits, ko ar savu parakstu apliecina Pretendenta amatpersona ar paraksta tiesībām vai Pretendenta pilnvarotā persona;
    4. Pretendenta Piedāvājumam un visiem tam pievienotajiem dokumentiem ir jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
    5. Pretendents Piedāvājumu sagatavo latviešu valodā. Pretendents noformē svešvalodā iesniegto dokumentu tulkojumus latviešu valodā atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā” noteiktajai kārtībai.
    6. Pretendents, iesniedzot Piedāvājumu, ir tiesīgs visu iesniegto dokumentu kopiju un tulkojumu pareizību apliecināt ar vienu apliecinājumu attiecīgā dokumentu kopuma pēdējā lapā.
    7. Pretendenta Piedāvājumā iekļautos dokumentus paraksta Pretendenta paraksttiesīgā persona. Ja Piedāvājuma oriģinālu paraksta Pretendenta pilnvarota persona, Piedāvājuma dokumentiem pievieno attiecīgo pilnvaru (kopiju).
    8. Pretendenta Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem.
    9. Ja Pretendenta ieskatā kāda no Piedāvājuma sastāvdaļām ir uzskatāma par komercnoslēpumu, Pretendents to norāda savā Piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tajā skaitā Nolikumā iekļautā informācija.
  1. **Piedāvājumu atvēršanai nav paredzēta atklāta Piedāvājumu atvēršanas sanāksme.**

1. **PRASĪBAS PRETENDENTIEM (ATLASES PRASĪBAS) UN IESNIEDZAMIE DOKUMENTI**
   1. Pretendentu atlases prasības ir obligātas visiem pretendentiem, kas vēlas piedalīties iepirkumā un iegūt tiesības slēgt iepirkuma līgumu.
   2. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu iepirkumā, pretendents visā pilnībā pieņem un ir gatavs pildīt visas Nolikumā ietvertās prasības un noteikumus.
   3. Komisija izslēdz pretendentu no turpmākās dalības iepirkumā, ja uz pretendentu attiecas kāds no Publisko iepirkumu likuma 9.panta astotajā daļā minētajiem izslēgšanas gadījumiem. Pretendentu izslēgšanas gadījumu pārbaudi komisija veiks atbilstoši Publisko iepirkumu likuma 9.pantā noteiktajai kārtībai.
   4. **Atlases prasības pretendentiem:**

2.4.1.Pretendentam ir jābūt reģistrētam attiecīgās valsts normatīvo aktu prasībām;

2.4.2. Pretendentam ir Finanšu un kapitāla tirgus un kapitāla komisijas izdota licence (atļauja) kredītiestādes darbībai, kas pretendentam dod tiesības nodarboties ar attiecīgo komercdarbību.

2.4.3. Pretendenta likviditātes un kapitāla pietiekamības rādītāji atbilst Latvijas Republikas likumdošanas prasībām.

2.4.4. Finanšu un kapitāla tirgus komisija Pretendentam nav noteikusi ierobežojumus Pretendenta darbībai un nav piemērojusi sankcijas.

* 1. **Atlases (iesniedzamie) dokumenti:**
     1. Pretendenta parakstīts pieteikums (Nolikuma 1.pielikums).
     2. Ārvalstu uzņēmumiem kompetentas attiecīgās valsts institūcijas izsniegta dokumenta kopija, kas apliecina, ka pretendents ir reģistrēts likumā noteiktajos gadījumos un likumā noteiktajā kārtībā.
     3. Uzņēmumu reģistrā vai līdzvērtīgā uzņēmējdarbību/komercdarbību reģistrējošā iestādē ārvalstī norādītā pretendenta pārstāvja ar paraksta tiesībām izdota pilnvara (oriģināls) citai personai parakstīt piedāvājumu vai līgumu, ja tajā ietvertais pilnvarojums atšķiras no Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes ārvalstī izziņā norādītā pilnvarojuma.
     4. Spēkā esošas Finanšu un kapitāla tirgus komisijas izdotas licences (atļaujas) kredītiestādes darbībai, kas pretendentam dod tiesības nodarboties ar attiecīgu komercdarbību, apliecinātu kopiju.
     5. Apliecinājumu, ka pretendenta likviditātes un kapitāla pietiekamības rādītāji atbilst Latvijas Republikas likumdošanas prasībām.
     6. Apliecinājumu, ka pretendents ir izpildījis 11.07.2013. Latvijas Bankas noteikumos Nr.109 "Rezervju bāzes un prasību aprēķina" sagatavošanas noteikumi” noteiktās prasības aktuālajā izpildes periodā.
     7. Pretendenta apliecinājums, ka Finanšu un kapitāla tirgus komisija nav noteikusi ierobežojumus Pretendenta darbībai un nav piemērojusi sankcijas pēdējo trīs gadu laikā (2015, 2016, 2017 un 2018.gada līdz piedāvājuma iesniegšanas brīdim).

1. **PRETENDENTA TEHNISKĀ UN FINANŠU PIEDĀVĀJUMA IZVĒRTĒŠANAI IESNIEDZAMIE DOKUMENTI**

3.1.Tehnisko piedāvājumu sagatavo atbilstoši Nolikuma 2.pielikumā „Tehniskā specifikācija” izvirzītajām prasībām.

3.2. Finanšu piedāvājumu noformē saskaņā ar Nolikuma 3.pielikumu „Finanšu piedāvājums”.

1. **PIEDĀVĀJUMA DERĪGUMA TERMIŅŠ**
   1. Piedāvājumam jābūt spēkā vismaz 60 (sešdesmit) dienas no piedāvājuma iesniegšanas termiņa beigām.
   2. Iepirkumā uzvarējušā pretendenta piedāvājumam jābūt spēkā uz visu līguma darbības termiņa laiku.
2. **PIEDĀVĀJUMU VĒRTĒŠANA UN IZVĒLES KRITĒRIJI un LĒMUMA PIEŅEMŠANA**
   1. Iepirkuma komisija pārbauda Pretendentu iesniegto Piedāvājumu atbilstību šajā Nolikumā norādītajām prasībām. Par atbilstošiem tiek uzskatīti tikai tie Pretendentu Piedāvājumi, kuri atbilst visām Nolikumā norādītajām prasībām.
   2. Ja, pārbaudot Piedāvājumā sniegto informāciju, Pasūtītājs konstatē, ka tā neatbilst Nolikumā noteiktajām prasībām, Pretendents tiek noraidīts no turpmākas dalības Iepirkumā.
   3. Ja Pasūtītājam rodas šaubas par iesniegtās dokumenta kopijas autentiskumu, tas pieprasa, lai Pretendents uzrāda dokumenta oriģinālu vai iesniedz apliecinātu dokumenta kopiju.
   4. Ja Pasūtītājs konstatē, ka Piedāvājumā ietvertā Pretendenta iesniegtā informācija vai dokuments ir neskaidrs vai nepilnīgs, tas pieprasa, lai Pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. Termiņu nepieciešamās informācijas vai dokumenta iesniegšanai Pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
   5. Ja Pasūtītājs saskaņā ar šī Nolikuma 5.4.apakšpunktā noteikto ir pieprasījis izskaidrot vai papildināt Piedāvājumā ietverto Pretendenta iesniegto informāciju, bet Pretendents to nav izdarījis atbilstoši Pasūtītāja noteiktajām prasībām, Pasūtītājs Piedāvājumu vērtē pēc tā rīcībā esošās informācijas.
   6. Iepirkuma komisija veic Piedāvājumu vērtēšanu šādā kārtībā:
      1. Iepirkuma komisija veic Piedāvājumu noformējuma pārbaudi atbilstoši Nolikuma 1.18.apakšpunktā norādītajām Piedāvājuma noformēšanas prasībām. Ja Iepirkuma komisija konstatē būtiskas neatbilstības Nolikumā ietvertajām noformēšanas prasībām, kas ietekmē iespēju izvērtēt Pretendenta Piedāvājumu, Pretendents tiek noraidīts un Iepirkuma komisija Piedāvājumu tālāk nevērtē.
      2. Iepirkuma komisija veic atlases atbilstības pārbaudi, kuras laikā izvērtē vai Pretendents atbilst Nolikuma 2.nodaļā “Prasības pretendentiem atlases prasības un iesniedzamie dokumenti” noteiktajām Pretendentu atlases prasībām. Ja Pretendents neatbilst Nolikumā noteiktajām atlases prasībām, Iepirkuma komisija noraida Pretendenta Piedāvājumu.
      3. Iepirkuma komisija veic tehnisko piedāvājumu atbilstības pārbaudi, kuras laikā izvērtē tehnisko piedāvājumu atbilstību Nolikuma 3.nodaļas “Pretendenta tehniskā un finanšu piedāvājuma izvērtēšanai iesniedzamie dokumenti” un Nolikuma 2.pielikumā “Tehniskā specifikācija” noteiktajām prasībām. Ja Pretendenta tehniskais piedāvājums neatbilst Nolikuma prasībām, Iepirkuma komisija noraida Pretendenta piedāvājumu.
      4. Iepirkuma komisija veic Pretendenta iesniegtā finanšu piedāvājuma atbilstības pārbaudi atbilstoši Nolikuma 3.nodaļas “Pretendenta tehniskā un finanšu piedāvājuma izvērtēšanai iesniedzamie dokumenti” un Nolikuma 3.pielikuma “Finanšu piedāvājums” noteiktajām prasībām. Ja Pretendenta finanšu piedāvājums neatbilst Nolikuma prasībām, Iepirkuma komisija noraida Pretendenta Piedāvājumu.
      5. Iepirkuma komisija pārbauda, vai finanšu piedāvājumā nav aritmētisku kļūdu. Ja Iepirkuma komisija finanšu piedāvājumā konstatē aritmētiskas kļūdas, tā šīs kļūdas izlabo.
      6. Par aritmētisko kļūdu labojumiem un laboto piedāvājuma summu Iepirkuma komisija paziņo Pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus.
      7. Iepirkuma komisija Pretendentu iesniegtos piedāvājumus iepirkumā vērtē ņemot vērā šādu piedāvājuma izvēles kritēriju – nolikuma prasībām atbilstošs saimnieciski visizdevīgākais piedāvājums – **lielākie procentu ieņēmumi.**
      8. Par saimnieciski visizdevīgāko piedāvājumu iepirkuma 1.daļā komisija atzīst pretendentu, kurš piedāvājis nolikuma prasībām atbilstošu piedāvājumu ar lielākajiem procentu ieņēmumiem.
      9. Par saimnieciski visizdevīgāko piedāvājumu iepirkuma 2.daļā komisija atzīst pretendentu, kurš piedāvājis nolikuma prasībām atbilstošu piedāvājumu ar otriem lielākajiem procentu ieņēmumiem.
      10. Ja Iepirkuma komisija, pēc piedāvājumu izvērtēšanas, konstatē, ka diviem vai vairākiem pretendentiem ir vienādi lielākie procentu ieņēmumi, Iepirkuma komisija izvēlas tā pretendenta piedāvājumu, kurš iesniegts agrāk.
      11. Iepirkuma komisija par uzvarētāju Iepirkumā atzīs Pretendentu, kurš izraudzīts atbilstoši Nolikumā noteiktajām prasībām un kritērijiem un nav izslēdzams no dalības Iepirkumā saskaņā ar Nolikuma 2.3.punktā noteikto (atbilstoši PIL 9.panta astotajai daļai).
      12. Triju darbdienu laikā pēc Iepirkuma komisijas lēmuma pieņemšanas Pasūtītājs informē visus Pretendentus par Iepirkumā izraudzīto Pretendentu un sniedz tiem PIL 9.panta trīspadsmitajā daļā minēto lēmumā norādāmo informāciju vai nosūta minēto lēmumu, kā arī Pasūtītāja tīmekļa vietnē nodrošina brīvu un tiešu elektronisku piekļuvi Iepirkuma komisijas lēmumam par rezultātiem.
3. **IEPIRKUMA KOMISIJAS TIESĪBAS UN PIENĀKUMI**
   1. Iepirkuma komisijas tiesības:
      1. pieprasīt, lai Pretendents precizē informāciju par savu Piedāvājumu, ja tas nepieciešams Piedāvājuma vērtēšanai, tajā skaitā Piedāvājuma noformējuma pārbaudei un Pretendenta kvalifikācijas pārbaudei;
      2. pieaicināt ekspertu Piedāvājumu vērtēšanas procesā, tajā skaitā Piedāvājuma noformējuma pārbaudes un Pretendentu kvalifikācijas atbilstības pārbaudes procesā;
      3. gadījumā, ja Pretendents, kuram piešķirtas Iepirkuma līguma slēgšanas tiesības, atsakās slēgt Iepirkuma līgumu ar Pasūtītāju, Iepirkuma komisija ir tiesīga pieņemt lēmumu par Iepirkuma līguma slēgšanas tiesību piešķiršanu nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt Iepirkumu, neizvēloties nevienu Piedāvājumu. Ja pieņemts lēmums Iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, bet tas atsakās slēgt Iepirkuma līgumu, Iepirkuma komisija pieņem lēmumu pārtraukt Iepirkumu, neizvēloties nevienu Piedāvājumu;
      4. jebkurā brīdī pārtraukt Iepirkumu, ja tam ir objektīvs pamatojums;
   2. Iepirkuma komisijas pienākumi:
      1. nodrošināt Iepirkuma norisi un dokumentēšanu atbilstoši PIL prasībām;
      2. nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
      3. pēc ieinteresēto personu pieprasījuma sniegt informāciju par šo Nolikumu;
      4. vērtēt Pretendentus un to iesniegtos Piedāvājumus saskaņā ar normatīvajiem aktiem un šo Nolikumu.
4. **PRETENDENTA TIESĪBAS UN PIENĀKUMI**
   1. Pretendenta tiesības:
      1. pieprasīt Pasūtītājam papildu informāciju par Nolikumā iekļautajiem nosacījumiem;
      2. iesniegt Piedāvājumu;
      3. pirms Piedāvājumu iesniegšanas termiņa beigām grozīt, papildināt vai atsaukt iesniegto Piedāvājumu.
   2. Pretendenta pienākumi:
      1. sagatavot Piedāvājumu atbilstoši Nolikuma prasībām;
      2. sniegt Pasūtītājam patiesu informāciju;
      3. sniegt atbildes uz Iepirkuma komisijas pieprasījumiem par papildu informāciju, kas nepieciešama Piedāvājuma vērtēšanai, tajā skaitā Piedāvājuma noformējuma pārbaudei un Pretendentu kvalifikācijas pārbaudei;
      4. segt visas izmaksas, kas saistītas ar Piedāvājuma sagatavošanu un iesniegšanu.
5. **INFORMĀCIJA PAR IEPIRKUMA LĪGUMU**
   1. Pasūtītājs slēdz Iepirkuma līgumu ar Iepirkuma komisijas izraudzīto Pretendentu, kurš iesniedzis Nolikuma prasībām atbilstošu Piedāvājumu - saimnieciski visizdevīgākais piedāvājums – ar lielāko procentu ieņēmumiem.
   2. Ja pretendents, kurš ir iesniedzis nolikuma prasībām atbilstošu piedāvājumu ar lielākajiem vai otriem lielākajiem procentu ieņēmumiem, atsakās noslēgt līgumu, iepirkuma komisijai ir tiesības izvēlēties nākamo pretendentu, kurš piedāvājis nākamos lielākos procentu ieņēmumus.
   3. Atbilstoši PIL 9.panta astoņpadsmitajā daļā noteiktajam, desmit darbdienu laikā pēc tam, kad noslēgts Iepirkuma līgums, Pasūtītājs sagatavo un Iepirkumu uzraudzības biroja publikāciju vadības sistēmā publicē informatīvu paziņojumu par noslēgto Iepirkuma līgumu.
   4. Desmit darbdienu laikā pēc tam, kad stājas spēkā Iepirkuma līgums vai tā grozījumi, Pasūtītājs savā tīmekļa vietnē ievieto attiecīgi Iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams Pasūtītāja tīmekļa vietnē vismaz visā Iepirkuma līguma darbības laikā, bet ne mazāk kā 36 mēnešus pēc Iepirkuma līguma spēkā stāšanās dienas.
6. **Nolikuma pielikumi:**

1.pielikums – “Pieteikums dalībai Iepirkumā”;

2.pielikums – “Tehniskā specifikācija”;

3.pielikums – “Finanšu piedāvājums”.

Valdes priekšsēdētājs K. Godiņš

**1.pielikums**

Valsts SIA “Autotransporta direkcija” organizētā iepirkuma

**“Noguldījumu pakalpojumu sniegšana”**

(iepirkuma identifikācijas Nr. AD 2018/6) nolikumam

**Pieteikums dalībai Iepirkumā**

1. **Informācija par Pretendentu:**
   1. Pretendenta nosaukums/vārds, uzvārds:
   2. Reģistrācijas Nr./personas kods:
   3. Nodokļu maksātāja reģistrācijas Nr.:
   4. Juridiskā adrese/deklarētā adrese:
   5. Adrese korespondencei (tajā skaitā

Iepirkuma komisijas lēmuma saņemšanai):

* 1. Tālruņa Nr.:
  2. E-pasta adrese (tajā skaitā Iepirkuma komisijas lēmuma saņemšanai):\_\_\_\_\_\_\_\_\_\_\_\_\_\_\_\_\_\_\_
  3. Faksa Nr.:
  4. Vispārīgā interneta adrese:

1. **Informācija par Pretendenta kontaktpersonu:**
   1. Kontaktpersonas vārds, uzvārds, ieņemamais amats:
   2. Tālruņa numurs, e-pasta adrese:

**3.** Pieņemot visas Nolikumā noteiktās prasības, apliecinām, ka:

**3.1.** vēlamies piedalīties Direkcijas organizētajā iepirkumā **“Noguldījumu pakalpojumu sniegšana”** (iepirkuma identifikācijas Nr. AD 2018/6);

**3.2.** Iepirkuma Nolikumā un tā pielikumos noteiktās prasības ir skaidras un saprotamas, iebildumu un pretenziju nav;

**3.3.** visas Piedāvājumā sniegtās ziņas ir patiesas;

**4.** Informācija par to, vai Pretendenta uzņēmums (ja attiecināms) atbilst mazā vai vidējā uzņēmuma statusam ***(ja uzņēmums atbilst mazā vai vidējā uzņēmuma statusam, Pretendents norāda “Jā”, ja neatbilst – “Nē”)***\_\_\_\_\_\_\_\_\_\_\_\_.

Pretendents (Pretendenta pilnvarotā persona):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ /vārds, uzvārds/ /amats/ /paraksts/

2018.gada \_\_\_.\_\_\_\_\_\_\_\_\_\_\_\_\_\_\_\_

**2.pielikums**

Valsts SIA “Autotransporta direkcija” organizētā iepirkuma

**“Noguldījumu pakalpojumu sniegšana”**

(iepirkuma identifikācijas Nr. AD 2018/6) nolikumam

**TEHNISKĀ SPECIFIKĀCIJA**

**Noguldījumu pakalpojumu sniegšana**

**Noguldījuma daļa 750 000,00 EUR (septiņi simti piecdesmit tūkstoši eiro) apmērā uz 24 mēnešiem** ar iespēju, nepiemērojot soda procentus, pēc 12 mēnešiem izņemt visu vai daļēju pamatsummu un uzkrātos procentus.

Noguldījuma noteikumi:

1. Pasūtītājam nav tiesību papildināt noguldījuma pamatsummu līguma izpildes laikā;
2. Pretendenta piedāvātā noguldījuma procentu likme ir nemainīga visu līguma laiku;
3. Ja noguldījums tiek izņemts pirms termiņa (pirms 12 mēnešiem), pasūtītājam netiek izmaksāta noguldījuma uzkrāto procentu summa un tiek ieturēta soda nauda ne vairāk kā 0,5% apmērā no noguldījuma summas;
4. Sākot ar līguma darbības otro gadu, Pasūtītājam ir tiesības izņemt daļēju vai visu noguldījuma pamatsummu un uzkrātos procentus pilnā apmērā, ko banka izmaksā ne vēlāk, kā piecu dienu laikā pēc Pasūtītāja pieprasījuma;
5. Noguldījuma pamatsumma un uzkrāto procentu summa tiek izmaksāta līguma termiņa beigās pilnā apmērā ne vēlāk kā nākamajā dienā pēc līguma termiņa beigām;
6. Visas ar noguldījuma apkalpošanu saistītās darbības (noguldījuma konta atvēršana, slēgšana un pārskatījums uz/no pieprasījuma noguldījuma kontu, no/uz noguldījuma kontu, izraksts par konta stāvokli, pilnvarojuma piešķiršana) tiek piedāvātas bez maksas.

Ar šo uzņemos pilnu atbildību par piedāvājumā ietvertās informācijas atbilstību „Noguldījumu pakalpojumu sniegšana” nolikuma prasībām.

Pretendents (Pretendenta pilnvarotā persona):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ /vārds, uzvārds/ /amats/ /paraksts/

2018.gada \_\_\_.\_\_\_\_\_\_\_\_\_\_\_\_\_\_\_\_

**3.pielikums**

**“**Valsts SIA “Autotransporta direkcija” organizētā iepirkuma

**“Noguldījumu pakalpojumu sniegšana”**

(iepirkuma identifikācijas Nr. AD 2018/6) nolikumam

**FINANŠU PIEDĀVĀJUMS**

**Noguldījumu pakalpojumu sniegšana**

**Noguldījuma daļa 750 000,00 EUR (septiņi simti piecdesmit tūkstoši eiro) apmērā uz 24 mēnešiem** ar iespēju, nepiemērojot soda procentus, pēc 12 mēnešiem izņemt visu vai daļēju pamatsummu un uzkrātos procentus.

|  |  |  |  |
| --- | --- | --- | --- |
| Noguldījuma pamatsumma | Piedāvātā gada noguldījuma likme, % | % ieņēmumi, EUR (par 24 mēnešiem) | Kopā (noguldījuma pamatsumma un % ieņēmumi), EUR |
| **750 000,00 EUR** |  |  |  |

Ar šo uzņemos pilnu atbildību par ietvertās informācijas atbilstību „Noguldījumu pakalpojumu sniegšana” nolikuma prasībām.

Pretendents (Pretendenta pilnvarotā persona):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ /vārds, uzvārds/ /amats/ /paraksts/

2018.gada \_\_\_.\_\_\_\_\_\_\_\_\_\_\_\_\_\_\_\_